చౌల్‌ముగ్రిక్ ఆమ్లం

చౌల్‌ముగ్రిక్ ఆమ్లం అనునది ఒక అసంతృప్త కొవ్వు ఆమ్లం.చౌల్‌ముగ్రిక్ ఆమ్లం ఒకద్వింబధాన్ని కలిగివున్న కొవ్వు ఆమ్లం.చౌల్‌ముగ్రిక్ అనుచెట్టు యొక్క విత్తన నూనెలో ఈ ఆమ్లం గ్లిజరాయిడ్ రూపంలో గుర్తించడం వలన ఈ ఆమ్లం నకు చౌల్‌ముగ్రిక్ ఆమ్లం అనే వాడుక పేరు ఏర్పడినది. చౌల్‌ముగ్రిక్ ఆమ్లాన్ని చాల్‌ముగ్రిక్ ఆమ్లం  అనికూడా పలికెదరు.

ఆమ్ల సమ్మేళ వివరాలు-గుణగణాలు
చౌల్‌ముగ్రిక్ ఆమ్లం 18 కార్బనులను కలిగిన ఒక అసంతృప్త కొవ్వు ఆమ్లం. చౌల్‌ముగ్రిక్ ఆమ్లాన్నిహిడ్నొకార్పైల్ ఎసిటిక్ ఆసిడ్  (hydnocarpylacetic acid) అనికూడా అంటారు.ఆమ్లంలోని అణువులో 18 కార్బన్ పరమాణువులు, 32 హైడ్రోజన్ పరమాణువులు, 2 ఆక్సిజన్ పరమాణువులు వుండును. అణుసంకేత సూత్రం C17H31COOH. అణుభారం 280.55. ఇదిపొడవైన హైడ్రోకార్బన్ శృంఖలం కలిగిన అసంతృప్తకొవ్వు ఆమ్లం. హైడ్రోకార్బన్ శృంఖలం చివర ఒక పంచభుజ వలయాన్నిపొందివుండటం వలన ఇది ఒక సైక్లొపేంటెనిల్ (cyclopentenyl) ఆమ్లం.ఈ ఆమ్లం యొక్క IUPAC శాస్త్రీయ పేరు 13-cyclopent-2-en-1-yl tridecanoic acid.

సాధారణ అణు ఫార్ములా;C17H31COOH
వివరణాత్మక అణు ఫార్ములా:C5H7 (CH2) 12COOH

చౌల్‌ముగ్రిక్ ఆమ్లం యొక్క భౌతిక రసాయనిక ధర్మాలు 

గుణము విలువల మితి అణు సంకేత సూత్రంC18H32O2అణుభారం280.45వక్రీభవన సూచిక1.483తలతన్యత38.2±3.0 dyne/cmసాంద్రత0.9±0.1 g/cm3ద్రవీభవన ఉష్ణోగ్రత68.5 °Cబాష్పీభవన ఉష్ణోగ్రత	 408.2±14.0 °C at 760 mmHgఅయోడిన్ విలువ90.5ద్రావణీయతఇథర్, క్లొరోఫారం, ఇథైల్ ఎసిటెట్లలో మిగతా ఆర్గానిక్ ద్రవాలలో కరుగుతుంది

ఉపయోగాలు
చౌల్‌ముగ్రిక్ ఆమ్లాన్ని ఆల్కహాల్ లతో చర్యకు లోను కావించి ఇథైల్, మిథైల్ ఏస్టరులను ఉత్పాదన చేయుదురు.చౌల్‌ముగ్రిక్ ఆమ్లం యొక్క మిథైల్, ఇథైల్, ఎస్టరులను కుష్టు రోగ నివారణకై ఉపయోగిస్తారు

ఇవికూడా చూడండి
నూనెలు
కొవ్వు ఆమ్లాలు
అసంతృప్త కొవ్వు ఆమ్లం
అడవిబాదం నూనె
బయటి లింకులు
http://www.chemspider.com/Chemical-Structure.65685.html

మూలాలు/ఆధారాలు

వర్గం:కొవ్వు ఆమ్లాలు
వర్గం:అసంతృప్త కొవ్వు ఆమ్లాలు
వర్గం:కర్బన సమ్మేళనాలు